《待拒霜开一首》
宋代·韦骧

予怜拒霜好，独立冠彫穷。故腊新移至，今年曲爱隆。

栽培曾倩圃，灌溉每呼僮。覆护障炎日，枝撑禦暴风。

欲高歼隘叶，待盛拓芳丛。不取蒿莱蔽，那妨雨露濛。

翠行疏密等，微径往来通。恐折频驱雀，忧衰屡灭虫。

清秋方淡薄，碧蕊已玲珑。占表如争胜，藏身若养蒙。

绿幢擎蓶扈，圆玉琢青葱。美操寒中辨，丹心日已充。

不甘为菊后，渐见出篱东。虽本生成力，宁非养治功。

从容延晚节，次第待轻红。肯学杨花雪，悠悠负主翁。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。